हार्ट अटैक होने पर तुरंत पास के हॉस्पिटल में जाना चाहिए। ऐसे में एक एक मिनट कीमती होता है। अक्सर हार्ट अटैक धमनी में क्लॉट बनने से अचानक हुई रुकावट के कारण होता है। ऐसे में इंजेक्शन द्वारा क्लॉट को विघटित करने का प्रयास किया जाता है। इसे थ्रोम्बोलाइजेशन कहते हैं। क्लॉट के घुलने से बंद हुई धमनी खुल जाती है और रक्त प्रवाह होने लगता है। इस तरह हृदय की मांसपेशियाँ मृत होने से बच जाती हैं। यह कम एक घंटे में हो जाये तो सर्वोत्तम है , हालाँकि ३ घंटे तक भी फायदा होने की सम्भावना रहती है। लेकिन जितना जल्दी किया जायेगा , फायदा भी उतना ज्यादा होगा।